# **DECIZIA ETAPEI DE ÎNCADRARE**

## Nr. număr din 03.10.2017

....

Ca urmare a solicitării de emitere a acordului de mediu adresate de **Comuna Praid**, cu sediul în Str. Principala, Nr. 394, Praid , Judetul Harghita, ...., înregistrată la APM Harghita cu nr. 7565/05.09.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de **03.10.2017**, că proiectul **”Alimentare cu apă potabilă și rețea de canalizare menajeră în localitatea Ocna de Sus, comuna Praid, jud. Harghita”**, propus a fi amplasat în comuna Praid, satul Ocna de Sus, jud. Harghita, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. II la pct 13 lit.a coroborat cu pct. 10 lit.b;

b)Caracteristicile proiectului:

**1.a. Mărimea proiectului:**

Lucrările vor fi amplasate în intravilanul localităţilor Ocna de Sus, comuna Praid, judeţul Harghita.

**Capacitati pe retea de apa potabila:**

Retea distributie realizata din conducte PEHD Dn 63-110 mm: 12.746,00 ml

SPA2-stație de pompare apa: 1 buc.

Conducta de aductiune(PEHD, Dn 90 mm) de la SPA pana la rezervor R: 6.136,00 ml

Rezervor de 150 mc (Amplasamentul rezervorului în coordinate Stereo 70 : X: 511347,36, Y: 559667,48)

Racorduri individuale: 540 buc.

Sursa de apă potabilă a localitatii Ocna de Sus va fi captarea și stația de tratare existentă al comunei Praid administrat de Aqua Nova Harghita SRL

**Capacitati pe retea de canalizare menajera:**

Conducta PVC: 12.746,00 ml

Stații de pompare pe retea: 4 buc.

Conducta de refulare PEHD: 1.475,00 ml

Tronson de canal de legatura intre zonele de presiune: 709,00 ml

SP individuale: 151 buc.

Racorduri: 540 buc.

Refacere asfalt: 2.800,00 x 2 m

Apele uzate menajere colectate prin intermediul rețelei de canalizare din localitatea Osna de Sus vor fi epurate în stația de epurare din localitatea Praid. Capacitatea staţiei de epurare existentă (**1.164,00 mc/zi),** acoperă debitele de ape uzate rezultate din prezentul proiect.

b. Cumularea cu alte proiecte:

*”Alimentare cu apă potabilă și rețea de canalizare menajeră în localitatea Ocna de Jos, com. Praid, județul Harghita”*

c. Utilizarea resurselor naturale:

-agregate minerale utilizat pentru umplutură, apă

d. Producţia de deşeuri:

*- Pământurile rezultate în urma săpăturilor vor fi refolosite ca şi umplutură*

*- Deşeurile municipale amestecate vor fi transportate de operatorul economic autorizat în zonă.*

e. Emisii poluante, inclusiv zgomotul şi alte surse de disconfort:

*-emisii în aer- în faza de construire vor fi emisii de pulberi rezultate în urma manipulării materialelor de construcţii, emisii de gaze de eşapament, care sunt doar temporare*

*-emisii în apă:- apele uzate menajere colectate vor fi epurate la staţia de epurare din comuna Praid existentă care va fi modernizat printr-un alt proiect și vor fi evacuate în râul Târnava-Mică. Calitatea apelor uzate deversate în stația de epurare existentă în comuna Praid va respecta limitele admisibile ale indicatorilor de calitate cuprinse în HG nr.188/2002(NTPA 002) cu modificările și completările ulterioare sau alte valori stabilite de către administratorul stației de epurare.*

*-emisii în sol:- prin lucrările proiectate se va evita infiltraţiile de ape uzate menajere în sol şi subsol.*

*-zgomot:-generat de utilaje de construcţii (excavare) se vor resimţi pe perioade scurte de timp, execuţia lucrărilor se vor efectua numai în timpul zilei.*

f. Riscul de accident, ţinându-se seama în special de substanţele şi de tehnologie utilizate: *-prin punerea în funcţiune a obiectivului aferent proiectului nu vor fi utilizate substanţe/preparate periculoase care ar putea genera fenomene de accidente.*

**2**. **Localizarea proiectului**:

2.1.utilizarea existentă a terenului:*- Terenul se află în intravilanul și extravilanul localității Ocna de Sus în domeniul public, în zona drumurilor comunale, conform Certificatului de Urbanism nr.34/06.05.2016 emis de Comuna Praid*

2.2.relativa abundenţă a resurselor naturale din zonă, calitatea şi capacitatea regenerativă a acestora:nu este cazul.

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: nu este cazul*

*f.* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *Proiectul se situează la o distanță de cc.1,5 km față de limita sitului Natura 2000 ROSPA 0028 «Dealurile Târnavelor și Valea Nirajului”,*

*g.*ariiîncarestandardeledecalitatea mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*: nu este cazul,*

*i.*peisajelecusemnificaţieistorică*,* culturalăşiarheologică*: nu sunt*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă-o parte a intravilanului și extravilanului localității Ocna de Sus în domeniul public*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*:vor rezulta deşeuri de construcţii, care vor fi gestionate conform pct. 1.d, cu ocazia manipulării materialelor de construcţie pot rezulta emisii de pulberi în suspensie, care sunt temporare şi nesemnificative,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: nu vor exista deşeuri periculoase care să prezintă impact asupra mediului în cazul dezafectării reţelei de canalizare;*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent..*

**Condiţiile de realizare a proiectului:**

**1.** Respectarea Avizului de gospodărire a apelor nr.289/29.09.2017, emis de ABA Mureș.

**2.** Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor de construcţii.

Impunerea pentru constructor a dotării cu materiale absorbante pentru produse petroliere în scopul evitării poluării accidentale a mediului cu aceste substanţe.

**3.** Se interzice executarea sistemului de canalizare în sistem unitar. Către rețeaua de canalizare /stația de epurare se vor dirija numai apele uzate menajere. Se interzice deversarea canalizării menajere în canalizarea pluvială sau deversarea canalizării pluviale în canalizarea menajeră.

**4**. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

**5.** Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

**6.** La finalizarea investiţiei aveţi obligaţia de a notifica APM Harghita. Pe baza notificării APM Harghita va lua decizia după caz, cu privire la menţinerea autorizaţiei de mediu nr. 110 din 29 august 2012 **,**emisă pentru Aqua Nova Hargita S.R.L. sau la necesitatea revizuirii acesteia, informând titularul despre această decizie.

.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. DOMOKOS László József**

**ŞEF SERVICIU A.A.A.**

**Ing. LÁSZLÓ Anna**

**ÎNTOCMIT**

**Ing. BOTH Enikő**